Furios că nu şi-a primit banii pentru casele la care a lucrat, un român s-a urcat într-un excavator şi a distrus o parte dintre ele. S-a întâmplat în Anglia, unde conaţionalul muncea pentru o firmă de construcţii.

Aceasta a întârziat cu plata, ceea ce l-a supărat la culme pe român. Cu un excavator el a lovit pe rând cinci case, pe care le-a lăsat fără pereţii exteriori.

Pagubele se ridică la patru milioane de lire sterline. Locuinţele erau gata, iar proprietarii ar fi trebuit să se mute în curând.

Românul în vârstă de 30 de ani a fost arestat şi acuzat de distrugerea proprietăţii.